Diari Oficial de la Generalitat Valenciana


Sumari del DOGV 5893, del 14-11-2008 (2008/13309)

ORDE de 24 d'octubre de 2008, de la Conselleria de Benestar Social, per la qual es creen diversos fitxers de caràcter personal de responsabilitat de la Direcció General d'Acció Social i Majors.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/10/24/(1)/dof/vci/html**

### Dades del document

Número de DOGV
:   5893

Data del DOGV
:   14-11-2008

Secció del DOGV
:   I. DISPOSICIONS GENERALS

Número del document
:   2008/13629


Data del document
:   24-10-2008

Organisme emissor
:   Conselleria de Benestar Social

Tipus de document
:   Ordre

Descriptors 

:   * legislació
    * base de dades
    * administració regional
    * dades personals

ORDE de 24 d'octubre de 2008, de la Conselleria de Benestar Social, per la qual es creen diversos fitxers de caràcter personal de responsabilitat de la Direcció General d'Acció Social i Majors. [2008/13323]  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir el dret fonamental a l'honor, a la intimitat personal i familiar i a la pròpia imatge, previst per la Constitució espanyola en l'article 18, aplicable tant als fitxers informatitzats com als manuals estructurats que continguen dades de caràcter personal.  
És responsabilitat de les administracions públiques el que concernix a la creació o supressió de fitxers de dades de caràcter personal que usen en l'exercici de les seues funcions.  
L'article 20 de la Llei Orgànica 15/1999, de 13 de desembre, de protecció de dades de caràcter personal (LOPD), disposa que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
El Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, disposa en l'article 54 el contingut que haurà de regular-se a través de la disposició o acord pel qual es cree el fitxer.  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, determina en els seus articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, i també la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Per tot això, d'acord amb el que establix l'article 28, lletra e), de la Llei 5/1983, de 30 de desembre, del Consell, i vista la proposta del director general d'Acció Social i Majors.  
ORDENE  
Primer. Creació de fitxers  
Es creen els fitxers que es relacionen en l'annex, el responsable dels quals és la Direcció General d'Acció Social i Majors, de conformitat amb el que disposa l'article 20 de la Llei Orgànica 15/1999, de 13 de desembre.  
Segon. Mesures de seguretat  
La Direcció General d'Acció Social i Majors, com a responsable dels fitxers automatitzats i no automatitzats inclosos en l'annex d'esta orde, adoptarà les mesures tècniques, de gestió i organització que siguen necessàries per a assegurar la confidencialitat, seguretat i integritat de les dades personals, i també les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal i el seu reglament de desplegament.  
Tercer. Exercici de drets  
Els afectats o titulars de les dades personals contingudes en els fitxers a què es fa referència en l'annex poden exercir el seu dret d'accés, rectificació, oposició i cancel·lació de dades, quan procedisca, davant l'òrgan administratiu que s'esmenta en el mateix annex.  
DISPOSICIÓ ADDICIONAL  
Única  
La creació dels fitxers relacionats en l'annex d'esta orde seran notificats a l'Agència de Protecció de Dades per a la seua inscripció en el Registre General de Protecció de Dades en compliment del que disposa l'article 39.2 de la Llei Orgànica 15/1999.  
DISPOSICIÓ FINAL  
Única  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 24 d'octubre de 2008  
El conseller de Benestar Social i vicepresident tercer del Consell,  
JUAN G. COTINO FERRER  
ANNEX  
1. Fitxer: Vacances socials per a persones majors  
1. Denominació i finalitat  
El fitxer es denomina «Vacances socials per a persones majors» i la seua finalitat és el tractament de les dades personals de les persones majors que participen en el Programa Vacances Socials per a Majors de la Comunitat Valenciana.  
2. Persones o col·lectius sobre els quals es pretenga obtindre dades de caràcter personal o que resulten obligats a subministrar-los i el procediment de recollida de dades.  
Els usuaris del Programa de Vacances Socials de la Comunitat Valenciana, que seran residents en la Comunitat Valenciana. Les dades s'obtindran per mitjà de sol·licitud en què se'ls informa dels drets d'accés, rectificació, oposició i cancel·lació.  
3. Estructura bàsica del fitxer i sistema de tractament de les dades  
Les dades es recolliran a partir de la sol·licitud del Programa de Vacances Socials i el seu tractament es realitzarà per mitjà d'una base de dades en suport informàtic.  
Dades identificatives del sol·licitant i, si és el cas, del cònjuge:  
- Nom i cognoms  
- DNI  
- Número d'afiliació a la Seguretat Social  
- Estat civil  
- Adreça completa  
- Telèfon  
- Data de naixement  
Dades identificatives del familiar a càrrec amb minusvalidesa quan n'hi haja:  
- Nom i cognoms  
- DNI  
- Grau de minusvalidesa  
Dades econòmiques del sol·licitant (i del seu cònjuge, si n'hi ha):  
- Quantia mensual de la pensió o pensions  
4. Comunicacions de dades previstes  
No es comunicaran dades a tercers excepte les previstes per a la prestació del servici del responsable del tractament per mitjà del respectiu contracte.  
5. Transferències de dades que es prevegen a països tercers  
No n'hi ha previstes.  
6. Òrgans de les administracions responsables del fitxer  
La Direcció General d'Acció Social i Majors.  
7. Servicis o unitats davant els quals pogueren exercir-se els drets d'accés, rectificació, oposició i cancel·lació.  
La Direcció General d'Acció Social i Majors, sítia a l'avinguda d l'Albereda, número 10, València.  
8. Mesures de seguretat amb indicació del nivell bàsic, mitjà o alt exigible  
En compliment al que disposa el títol vii del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat previstes en l'esmentat reglament com a nivell mitjà.  
2. Fitxer: Teleasisvalència  
1. Denominació i finalitat  
El fitxer es denomina «Teleasisvalència» i la seua finalitat és la gestió del servici de teleassistència a la província de València amb l'excepció de la ciutat de València.  
2. Persones o col·lectius sobre els quals es pretenga obtindre dades de caràcter personal o que resulten obligats a subministrar-los i el procediment de recollida de dades.  
Es pretén recollir dades a partir de sol·licituds de teleassistència que estan disponibles en els equips socials dels ajuntaments de la província de València. Les persones que normalment sol·liciten este servici són persones majors o altres persones pertanyents a col·lectius de risc.  
3. Estructura bàsica del fitxer i sistema de tractament de les dades  
Les dades es recolliran a partir de les sol·licituds dels interessats i el seu tractament es realitzarà per mitjà d'una base de dades en paper que s'ubica als locals de la Direcció General d'Acció Social i Majors.  
Dades identificatives del sol·licitant:  
- Nom i cognoms  
- DNI  
- Direcció completa  
- Telèfon  
- Data de naixement  
Dades identificatives de les persones que conviuen amb el sol·licitant:  
- Nom i cognoms  
- DNI  
- Parentiu o tipus de relació  
Dades relatives a l'habitatge:  
- Règim d'ocupació (lloguer, propietat, usdefruit...)  
- Altres dades d'interés rellevant  
Dades econòmiques del sol·licitant (i, si és el cas, del seu cònjuge)  
- Quantia mensual de la pensió o pensions  
- Declaració del IRPF  
- Declaració de patrimoni  
Dades de l'informe social:  
- Nom i cognoms del treballador o treballadora social  
- Número de telèfon del treballador o treballadora  
- Circumstàncies personals o familiars rellevants que afecten la qualitat de vida del sol·licitant  
Dades de l'informe de salut:  
- Nom i cognoms del metge  
- Numero de col·legiat  
- Informe mèdic de l'especialista de família amb indicació de malalties, tractaments, medicació i carències físiques de la persona sol·licitant del servici.  
4. Comunicacions de dades previstes  
No es comunicaran dades a tercers excepte les previstes per a la prestació del servici del responsable del tractament per mitjà del respectiu contracte.  
5. Transferències de dades que es prevegen a països tercers  
No n'hi ha previstes.  
6. Òrgans de les administracions responsables del fitxer  
La Direcció General d'Acció Social i Majors.  
7. Servicis o unitats davant els quals pogueren exercitar-se els drets d'accés, rectificació, oposició i cancel·lació  
La Direcció General d'Acció Social i Majors, sítia al passeig de l'Albereda, número 10, València.  
8. Mesures de seguretat amb indicació del nivell bàsic, mitjà o alt exigible  
En compliment del que disposa el títol vii del Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, s'aplicaran a este fitxer les mesures de seguretat previstes en l'esmentat reglament com a nivell alt.


Còpia Permalink ELI